	IZVJEŠĆE O PROVEDENOM SAVJETOVANJU S JAVNOŠĆU

	
Naziv akta o kojem je savjetovanje provedeno: Nacrt Odluke o izmjeni i dopuni Odluke o obavljanju komunalnih djelatnosti

	Vrijeme trajanja savjetovanja: Savjetovanje je provedeno u trajanju od 30 dana, 
odnosno od 16. siječnja 2025. do  14. veljače 2025.

	Cilj i glavne teme savjetovanja
	Osnovni cilj savjetovanja bio je dobivanje povratnih informacija od zainteresirane javnosti u svezi drugačijeg organizacijskog načina obavljanja uslužne komunalne djelatnosti usluge parkiranja na uređenim javnim površinama i u javnim garažama. 
Pod uslužnom komunalnom djelatnošću podrazumijeva se upravljanje tim površinama i garažama, njihovo održavanje, naplata i kontrola naplate parkiranja i drugi poslovi s tim u vezi.
Odlukom o obavljanju komunalnih djelatnosti određeno je da se predmetna uslužna komunalna djelatnost obavlja na temelju koncesije i da se na sva pitanja u svezi s koncesijama, uključujući i pitanje načina obračuna naknade za koncesiju, koja nisu uređena Zakonom na odgovarajući se način primjenjuju propisi kojima se uređuju koncesije.
Grad Osijek nastavlja sa provođenjem aktivnosti kako bi se obavljanje komunalnih djelatnosti u što većoj mogućoj mjeri provjerilo trgovačkim društvima koje je osnovao Grad Osijek i u kojem Grad Osijek i ostale jedinice lokalne samouprave imaju sve dionice odnosno udjele, a s ciljem bolje kontrole i funkcionalnosti u obavljanju komunalnih djelatnosti te ispunjavanja jednog od temeljnih načela komunalnog gospodarstva, a to je načelo ekonomičnosti i učinkovitosti obavljanja komunalnih djelatnosti.
Ovim nacrtom Odluke predlaže se obavljanje uslužne komunalne djelatnosti usluge parkiranja na uređenim javnim površinama i u javnim garažama organizirati na način da se ista povjeri trgovačkom društvu koje je osnovao Grad Osijek i u kojem Grad Osijek i ostale jedinice lokalne samouprave imaju sve dionice odnosno udjele, Gradskom prijevozu putnika d.o.o. Osijek, Cara Hadrijana 1.  

Napomena: U vremenu trajanja savjetovanja nije pristigao niti jedan prijedlog/mišljenje javnosti na Nacrt Odluke o izmjeni i dopuni Odluke o obavljanju komunalnih djelatnosti.

